Пратећи аустроугарски модел двојне монархије, принц од Велса Едвард (касније краљ Едвард VII) и Вилијам Гледстон предлагали су током 1870-их модел двојне монархије за Ирску и Велику Британију. Њихови напори нису уродили плодом, али је идеја коришћена касније 1904. године у књизи Артура Грифита „Васкрсење Угарске”. Артур наводи да је Угарске 1867. године престала да буде дио Аустријског царства и да је постала одвојено равноправно краљевство у Аустроугарској. Иако и сам није био монархиста, Грифит је заговарао такав однос у англо-ирским односима. Идеју нису прихватиле друге ирске политичке вође и Ирска је кренула у рат за независност (1919—1921) до напуштања Уједињено Краљевства Велике Британије и Ирске и оснивања засебне независне државе, Ирске Слободне Државе 1922. године.